open-index/open-wikipedia-markdown huggingface dataset:
Alexandr Alexandrovič Bestužev

**Alexandr Alexandrovič Bestužev **, (, pseudonym **Marlinskij**,  * 3. november 1797, Petrohrad, Ruské impérium – † 19. jún 1837, Soči) bol ruský spisovateľ, literárny kritik, dekabrista, publicista.

## Život
Zúčastnil sa dekabristického povstania v čele jedného zo vzbúrených plukov. Spolupracoval s Rylejevom ako spoluautor agitačných piesní a vydavateľ almanachu *Poljarnaja zvezda*. V roku 1820 vstúpil do *Spoločnosti milovníkov ruskej slovesnosti* (*Общество любителей российской словесности*). Zaoberal sa literárno-kritickou a publicistickou činnosťou; písal články o ruskej literatúre a prehľady ročnej literárnej produkcie (v rokoch 1823, 1824 a 1825). Keď sa po dlhšej nedobrovoľnej prestávke (väzenie, vyhnanstvo na Sibíri) vrátil k literárnej činnosti, zameral sa na prózu. Nadviazal na svoje poviedky z preddecembrového obdobia, rozvil ich silne vypätú emocionálnu romantickú stránku a začal písať novely pod pseudonymom Marlinskij (podľa obce Marli pri Petrohrade).
Od roku 1829 slúžil ako radový vojak na Kaukaze, kde aj v boji zomrel.

## Tvorba
Próze sa venoval už v období pred dekabristickým povstaním. Napísal cestopisnú črtu v listoch *Cesta do Reveľu* (*Поездка в Ревель*, 1820, 1823), boli to texty s historickými námetmi. poviedky *Roman a Oľga* (1824) a *Zradca* (*Изменник*, 1824) sa obracali do dávnej ruskej minulosti. S využitím tradície tzv. gotického románu zobrazil pomery v stredovekom Pobaltsku ovládanom prevažne nemeckými rytiermi; *Hrad Wenden* (*Замок Венден*, 1823), *Hrad Neuhausen* (*Замок Нейгаузен*, 1824, 1825), *Hrad Eisen* (*Замок Ейзен*, 1825, 1827), *Reveľský turnaj* (*Ревельский турнир*, 1825) a ďalšie. Vyznačovali sa pútavým dejom, dobrodružnými zápletkami, konfliktami, zradami, tajomstvom. Charakteristická bola pre ne tiež neskrývaná náklonnosť k bojovníkom za národnú nezávislosť a sociálnu spravodlivosť.
thumb|right|Hrad Neuhausen, teraz Vasteliina v Estónsku
V Bestuževovej tvorbe tridsiatych rokov patrí významné miesto pozorovaniam z Kaukazu. Kaukazské dojmy sú zachytené v *Listoch z Dagestanu* (*Письма из Дагестана*, 1832) a v črtách *Rozlúčenie s Kaspickým morom* (*Прощание с Каспием*, 1834). Najznámejšími z tohto obdobia sú jeho hrdinsko-bojovnícke prózy predchnuté divokou romantikou *Ammalat-Bek* (1834) a *Mulla Nur* (1836). 
Protiklad vnútorne bohatých ľudí a utilitarizmu súdobého sveta sa objavuje v prózach *Skúška* (*Испытание*, 1830) a *Strašná veštba* (*Страшное гадание*, 1831). V emocionálnej tragédii veľkej lásky *Fregata Nádej* (*Фрегат Надежда*, 1832) ústi v protišľachtický protest bojovnej demokratickej orientácie. Z podobne ladených próz sú ešte známe dva príbehy z obdobia protikontinentálnej blokády a protinapoleonskej vojny, *Poručík Belozor* (*Лейтенант Белозор*, 1831) a *Moreplavec Nikitin* (*Мореход Никитин*, 1834).

## Zdroje
* 
* 

## Pozri aj
* Dekabrista
* Dekabristickí básnici

## Iné projekty

## Externé odkazy
* [Bestuževove dielo na [Google knihy]] 

Kategória:Ruskí spisovatelia románov
Kategória:Ruskí literárni kritici
Kategória:Ruskí spisovatelia
Kategória:Ruskí publicisti
Peter Guthrie Tait

**Peter Guthrie Tait** (* 28. apríl 1831, Dalkeith, Spojené kráľovstvo - † 4. júl 1901, Edinburgh) bol škótsky matematik a fyzik. 

Spoločne s Kelvinom je autorom vplyvnej učebnice fyziky *Treatise on Natural Philosophy.* Kelvinova hypotéza, že atómy sú uzly v éteri doviedla Taita k ranému štúdiu matematickej teórie uzlov, ktorá výrazne prispela k rozvoju topológie ako matematickej disciplíny. Je tiež autorom viacerých vplyvných prác v termodynamike, ako aj diela o kvaterniónoch.

## Iné projekty

## Externé odkazy
*Pritchard, Chris. "Provisional Bibliography of Peter Guthrie Tait"
*"Knot Theory

Kategória:Škótski matematici
Kategória:Škótski fyzici
Underworld

**Underworld** môže odkazovať na:

* anglický výraz pre podsvetie
* anglickú hudobnú skupinu, pozri Underworld (skupina)
* film o vojne medzi klanom upírov a lycanov (vlkodlakov), pozri  
* film nadväzujúci na predchádzajúci film, pozri  
* film, ktorého príbeh sa odohráva niekoľko storočí pred príbehom prvých dvoch filmov, pozri Underworld 3: Vzbura Lykanov
Nesmrteľní

**Nesmrteľní** môže byť:
* elitná jednotka perzských kráľov, pozri Nesmrteľní (Perzia)
* 40 akademikov tvoriacich Francúzsku akadémiu, pozri Nesmrteľní (Francúzska akadémia)
* americký film z roku 1995, pozri Nesmrteľní (film)
* slovenský TV seriál z roku 2010, pozri Nesmrteľní (seriál)
Nesmrteľní (Perzia)

thumb|right|200px|Dvaja achajmenovskí Nesmrteľní
**Nesmrteľní** boli elitnou jednotkou a jadrom vojska perzských kráľov z dynastie Achajmenovcov od 6. do 4. storočia pred Kr. Jednotku tvorilo 10 000 urodzených bojovníkov, ktorí boli v prípade strát ihneď doplňovaní o nováčikov, takže ich počet zostával konštantný. Medzi Nesmrteľných boli prijímané len osoby médskeho alebo perzského pôvodu. Termín nesmrteľní je tradovaný u Herodota (*athanatoi*) a neskôr používaný ostatnými antickými letopiscami a spisovateľmi. Zdá sa, že sami Peržania ho nepoznali a Herodotos len skomolil perzské slovo *anúšija* (útvary, jednotky). 

Hlavnými zbraňami nesmrteľných, ktorí bojovali ako pešiaci, boli luk, šípy a dlhé kopije. Veľké uplatnenie mali títo disciplinovaní a dobre vycvičení bojovníci predovšetkým v období grécko-perzských vojen v 5. storočí pred Kr. a potom počas bojov Dareia III. s vojskami Alexandra Veľkého. Údaje antických kronikárov, že rovnaký vojenský útvar existoval aj v sásánovskej dobe, nie sú dnes vo všeobecnosti akceptované.

## Zdroje

## Literatúra
* Briant, P.: *Histoire de l'Empire perse, de Cyrus à Alexandre*, Paris 1996.
* Hérodotos: *Dějiny*, Praha 2004.
* Holland, T.: *Perský oheň. První světová velmoc a boj o Západ*, Praha 2007.

## Externé odkazy
* Nesmrteľní  

Kategória:Perzia
Kategória:Vojenské jednotky
Caroline Harrisonová

**Caroline Lavinia Scottová Harrisonová** (1. október 1832, Oxford, Ohio, Spojené štáty - 25. október 1892, Washington) bola manželka 23. prezidenta USA Benjamina Harrisona a do svojej smrti v roku 1892 vykonávala funkciu prvej dámy USA, kde ju vystriedala jej dcéra Mary Harrisonová McKeeová.

## Referencie


Kategória:Prvé dámy USA
Kategória:Osobnosti z Ohia
Kategória:Úmrtia na tuberkulózu
Šizuo Kakutani

**Šizuo Kakutani** (, ; * 28. august 1911, Osaka, Japonsko – † 17. august 2004, New Haven, Connecticut, USA) bol japonský matematik žijúci v USA. Je známy predovšetkým ako objaviteľ Kakutaniho vety o pevnom bode, ktorá je zovšeobecnením Brouwerovej vety o pevnom bode pre mnohoznačné funkcie (funkčná hodnota je množina) a používa sa v teórii hier pri dokazovaní existencie Nashovej rovnováhy. Je tiež známy vďaka tzv. Kakutaniho mrakodrapu, konceptu v ergodickej teórii, ako aj vďaka dôkazu Poissonovej rovnice metódami stochastickej analýzy. Pôsobil ako profesor na Yale University.

## Iné projekty

Kategória:Japonskí matematici
Kategória:Matematici USA
Kategória:Osobnosti z Osaky
Mari Kiviniemiová

**Mari Johanna Kiviniemiová** (* 27. september 1968, Seinäjoki, Fínsko) je fínska politička a v období od 22. júna 2010 do 22 júna 2011 fínska premiérka. V minulosti zastávala funkciu ministerky pre verejnú správu a samosprávu (2007-2010) a ministerky zahraničného obchodu a rozvoja (2005-2006).

## Referencie


## Zdroj

## Iné projekty

Kategória:Fínski politici
Kategória:Predsedovia vlády Fínska
Kategória:Premiérky
Elizabeth Monroeová

**Elizabeth Kortrightová Monroeová** (* 30. jún 1768, New York - † 23. september 1830, Richmond, Virgínia) bola manželkou 5. amerického prezidenta Jamese Monroea a 5. prvou dámou USA.

## Externé odkazy
* http://www.whitehouse.gov/history/firstladies/em5.html 

Kategória:Prvé dámy USA
Kategória:Osobnosti z New Yorku
Parciálna diferenciálna rovnica

**Parciálna diferenciálna rovnica** je v matematike rovnica obsahujúca neznámu funkciu niekoľkých nezávisle premenných a jej parciálne derivácie podľa týchto premenných. Najvyšší z rádov parciálnych derivácii vyskytujúcich sa v rovnici sa nazýva rád parciálnej diferenciálnej rovnice.

Parciálne diferenciálne rovnice sú zovšeobecnením obyčajných diferenciálnych rovníc, ktoré obsahujú neznámu funkciu jednej premennej a jej derivácie. Každá obyčajná diferenciálna rovnica je súčasne aj parciálnou diferenciálnou rovnicou.

## Definícia

Parciálna diferenciálna rovnica je matematická rovnica tvaru

: F\left(x_1,\ldots,x_n,u,\frac{\partial}{\partial x_1} u, \ldots, \frac{\partial}{\partial x_n} u, \frac{\partial^2}{\partial x_1^2} u, \frac{\partial^2}{\partial x_1 \partial x_2} u, \ldots, \frac{\partial^2}{\partial x_n^2} u, \ldots, \frac{\partial^k}{\partial x_1^k} u, \frac{\partial^k}{\partial x_1^{(k-1)} \partial x_2} u \ldots, \frac{\partial^k}{\partial x_n^k} u\right) = 0, 
kde u(x_1, x_2, \ldots, x_n) je neznáma funkcia *n* premenných. Číslo *k* sa nazýva rád parciálnej diferenciálnej rovnice.

## Príklady

### Elementárny príklad

Uvažujme parciálnu diferenciálnu rovnicu

: \frac{\partial}{\partial x} u(x,y) = 0 . \,

Zjavne, riešením tejto rovnice sú všetky funkcie nezávislé od *x*, preto možno všeobecné riešenie zapísať ako

: u(x,y) = f(y),\,

kde *f* je ľubovoľná funkcia o jednej premennej. Uvedená rovnica je analógiou obyčajnej diferenciálnej rovnice

: \frac{\textrm{d}u(x)}{\textrm{d}x} = 0,

ktorej riešením je ľubovoľná konštanta *c* (nezávislá od *x*).

### Rovnica vedenia tepla

Dôležitým príkladom parciálnej diferenciálnej rovnice je rovnica vedenia tepla, ktorá opisuje šírenie tepla v telesách v závislosti od času. Pre funkciu u(x,y,z,t), kde (x,y,z) vyjadruje polohu bodu v priestore a *t* udáva čas, má rovnica vedenia tepla tvar

:\frac{\partial u}{\partial t} -\alpha\left(\frac{\partial^2u}{\partial x^2}+\frac{\partial^2u}{\partial y^2}+\frac{\partial^2u}{\partial z^2}\right)=0,

kde \alpha je konštanta.

### Vlnová rovnica

Vlnová rovnica je parciálna diferenciálna rovnica druhého rádu, ktorá sa využíva na opis vlnenia (akustického, mechanického, elektromagnetického, atď.).

Vo všeobecnosti ide o typ rovnice, ktorá sa dá vyjadriť v tvare

:\frac{1}{c^2}\frac{\partial^2 z}{\partial t^2} = \frac{\partial^2 z}{\partial x_1^2} + \frac{\partial^2 z}{\partial x_2^2} + ... + \frac{\partial^2 z}{\partial x_n^2},

kde *c* je konštanta.

## Literatúra

* Evans, L. C.: *Partial Differential Equations.* Springer, 2010.
* Farlow, S. J.: *Partial differential equations for scientists and engineers.* Dover, 1993.

## Externé odkazy

* EqWorld - stránka s informáciami o riešeniach rovníc, vrátane parciálnych diferenciálnych .
* Parciálna diferenciálna rovnica - MathWorld 

Kategória:Diferenciálny počet
William Otis

**William Otis** (1813 – 1839) bol americký vynálezca parného rýpadla. Za svoj vynález získal patent 24. februára 1839.

O konštrukciu parného rýpadla sa pokúšal už v roku 1796 James Watt. Nemal ale k dispozícii dostatočne silný stroj, a preto jeho rýpadlo sklamalo.

Ottis využil odvtedy prebehnutého vývoja parných strojov a navrhol 15 ton ťažké rýpadlo s 12 kW parným strojom na železničnom podvozku. Jeho konštrukcia bola natoľko úspešná, že prvé rýpadlo z roku 1839 bolo v prevádzke až do 20. rokov 20. storočia. Výrazným zlepšením bolo iba nahradenie reťazí oceľovými lanami.

## Zdroje

## Externé odkazy
* História nielen Ottisovho rýpadla 

Kategória:Narodenia v 1813
Kategória:Úmrtia v 1839
Kategória:Vynálezcovia USA
Eaten Back to Life

***Eaten Back to Life*** je prvý štúdiový album od americkej death metalovej skupiny Cannibal Corpse. Bol vydaný cez vydavateľstvo Metal Blade, 17. augusta 1990.

Album bol zakázaný v Nemecku (cenzurovaná verzia nie je k dispozícii, pretože zákaz bol v roku 2006 odvolaný) ale aj v iných krajinách, kvôli jeho brutálnym textom a potlači albumu. 

## Zaujímavosti

Na albume sa podieľajú aj členovia iných skupín. Glenn Benton z kapely Deicide a Francis H. Howard z kapely Opprobrium nahrali zadné vokály na piesňach „Mangled“ a „Skull Full of Maggots“.

Na bookletoch vo vnútri albumu je napísané: „Tento album je venovaný Alfredovi Packerovi, prvému americkému kanibalovi“.

Remasterovaná verzia albumu obsahuje video „Born In a Casket (Live)“ a má tiež zmenenú farebnú schému na obale albumu.

## Zoznam skladieb
# „Shredded Humans“ - 5:11
# „Edible Autopsy“ - 4:32
# „Put Them to Death“ - 1:50
# „Mangled“ - 4:29
# „Scattered Remains, Splattered Brains“ - 2:34
# „Born in a Casket“ - 3:20
# „Rotting Head“ - 2:26
# „The Undead Will Feast“ - 2:49
# „Bloody Chunks“ - 1:53
# „A Skull Full of Maggots“ - 2:06
# „Buried in the Backyard“ - 5:11

## Zostava
*Chris Barnes - vokály
*Bob Rusay - gitara
*Jack Owen - gitara
*Alex Webster - basgitara
*Paul Mazurkiewicz - bicie

Kategória:Albumy Cannibal Corpse
Kategória:Hudobné albumy z 1990
Dušan Poliačik

**Dušan Poliačik** (* 11. február 1955, Dobroč, Banská Bystrica) je česko-slovenský vzpierač, olympionik, ktorý v Moskve 1980 získal bronzovú olympijskú medailu v kategórii do 82,5 kg.

## Externé odkazy

* sports-reference.com 

Kategória:Narodenia v 1955
Kategória:Česko-slovenskí vzpierači
Kategória:Slovenskí vzpierači
Kategória:Česko-slovenskí bronzoví olympijskí medailisti
Kategória:Osobnosti z Dobroča
RO

Spojenie písmen **[[R]]** a **[[O]]** môže mať rôzne významy:

## RO
* okres Rokycany – bývalá štátna poznávacia značka vozidiel
* Rumunsko
** medzinárodná poznávacia značka vozidiel
** ISO 3166-1 kód štátu
* iba na čítanie (z ang. *read only*) – pozri aj ROM, CD-ROM
* Tarom – IATA kód leteckej spoločnosti z Rumunska
* Ragnarok Online – počítačová hra (MMORPG)
* Rada pre opevňovanie – riadiaci orgán od roku 1935 v Česko-Slovensku

## R/O
* iba na čítanie (z ang. *read only*)

## ro
* rumunčina – ISO 639-1 kód pre jazyk
* ro – jednotka objemu používaná v Starovekom Egypte – jeden ro = 59,8 ml = 1/32 honnu

## .ro
* .ro – internetová doména najvyššieho rádu pre Rumunsko
Dubawnt (rieka)

**Dubawnt** () je rieka v Severozápadných teritóriách a Nunavute v Kanade. Je 830&nbsp;km dlhá. Povodie má rozlohu 67&nbsp;000&nbsp;km².

## Priebeh toku

Pramení v Lavrentijskej vysočine a preteká ňou cez množstvo jazier, z ktorých najväčšie sú Dubawnt, Wholdaia, Wharton. Patrí do povodia rieky Telon, ktorá ústi do Chesterfieldskej zátoky Hudsonovho zálivu.

## Vodný režim

Najvyššie vodné stavy dosahuje na jar a k miernemu poklesu dochádza na konci leta. Na jazere Dubawnt sa aj v lete vyskytuje ľad.

## Zdroje

Kategória:Rieky v Severozápadných teritóriách
Kategória:Rieky v Nunavute
Kategória:Úmorie Hudsonovho zálivu
Louisa Adamsová

**Louisa Catherine Johnsonová Adamsová** (neprechýlene Louisa Catherine Johnson Adams; * 12. február 1775, Londýn, Spojené kráľovstvo – † 15. máj 1852, Washington D.C., USA) bola manželka 6. amerického prezidenta Johna Quincyho Adamsa a v rokoch 1825 až 1829 prvá dáma USA. 

Louisa Adamsová pochádzala z vyššej a bohatšej sociálnej vrstvy ako jej manžel.

## Referencie


Kategória:Prvé dámy USA
Kategória:Osobnosti z Londýna
Hudžefa

**Hudžefa** je meno dvoch staroegyptských panovníkov. V skutočnosti je to slovo s významom „vymazaný“ (), podobné . Používalo sa v kráľovských zoznamoch vpísané do kartuši, keď bolo meno panovníka v origináli pri prepise nečitateľné, poškodené alebo zámerne vynechané. V 19. storočí egyptológovia pokladali toto slovo za skutočné meno panovníka. Časom a novými poznatkami bol nájdený jeho správny význam.

V kráľovských zoznamoch sa vyskytujú dvaja panovníci s týmto označením:
* **Hudžefa I.** (2. dynastia), možno Seneferka;
* **Hudžefa II.** (3. dynastia), možno Sedžes.

## Referencie

## Pozri aj
* Seneferka
* Sedžes
* Zoznam vládcov starovekého Egypta

## Literatúra
* 

Kategória:Faraóni
Kategória:Egyptológia
Dubawnt

**Dubawnt** môže byť:

* rieka v Kanade, pozri Dubawnt (rieka)
* jazero v Kanade, pozri Dubawnt (jazero)

Kategória:Rozlišovacie stránky – Miestopisný názov
Megafón

thumb|Ručný megafon
**Megafón** (hlásna trúba či zosilňovač hlasu) je ručné lievikovité zariadenie, slúžiace k zosilneniu ľudského hlasu a smerovaniu ho do určitej oblasti. Objavil ho Thomas Edison v roku 1878.
Ľudský hlas má tendenciu šíriť sa rovnomerne do všetkých strán, zatiaľ čo keď je odosielaný skrz megafón, je jeho zvuk koncentrovaný do danej oblasti. Ak človek stojí mimo oblasť do ktorej je zvuk megafónom vysielaný, je ťažšie ho počuť. Existujú aj elektronické megafóny, ktoré zvuk zosilňujú ešte oveľa silnejšie. Tie sa skladajú z mikrofónu, zosilňovača a reproduktora.

Megafóny sa používajú hlavne pri športových udalostiach, politických alebo propagačných aktivitách.

## Zdroje

Kategória:Elektroakustika
Kategória:Audiotechnika
Albany (rieka)

**Albany** () je rieka na severe provincie Ontário v Kanade. Je 982&nbsp;km dlhá. Povodie má rozlohu 118&nbsp;000&nbsp;km².

## Priebeh toku

Odteká z jazera St. Joseph. Horný tok sa vyznačuje veľkým množstvom jazier a perejami. Ústi do Jamesovej zátoky Hudsonovho zálivu. Najväčším prítokom je pravostranná Kenogami.

## Využitie

Rieka sa vyznačuje veľkými energetickými zásobami.

## Iné projekty

## Zdroje

Kategória:Rieky v Ontáriu
Kategória:Prítoky Hudsonovho zálivu
Kategória:Úmorie Hudsonovho zálivu
Majstrovstvá sveta vo futbale 2010 – Osemfinále

**Osemfinále [[Majstrovstvá sveta vo futbale 2010|Majstrovstiev sveta vo futbale 2010]]** je súčasťou druhej časti majstrovstiev. Postupujú tu dva najlepšie tímy zo skupinovej fázy a postupuje sa pavúkovým štýlom. Ak nastane po 90-tich minútach remíza, nasleduje predĺženie (dvakrát 15 minút). Ak by ani potom nebol známy víťaz, zápas sa rozhodne v penaltovom rozstrele. 
## Pavúk

* Poznámky: 
:::: † - po predĺžení
:::: × - po penaltovom rozstrele

## Uruguaj - Južná Kórea

## Spojené štáty - Ghana

## Nemecko - Anglicko

## Argentína - Mexiko

## Holandsko - Slovensko

## Brazília - Čile

## Paraguaj - Japonsko

## Španielsko - Portugalsko

## Referencie
Frank Harary

**Frank Harary** (* 11. marec 1921, New York, USA – † 4. január 2005, Las Cruces, Nové Mexiko, USA) bol americký matematik. Je známy predovšetkým vďaka práci v teórii grafov. Zaoberal sa predovšetkým enumeráciou grafov, grafmi s ohodnotením hrán znamienkom a aplikáciami teórie grafov, predovšetkým v spoločenských vedách. Napísal viac ako 700 článkov a viacero vplyvných kníh.

Kategória:Osobnosti z New Yorku
Kategória:Matematici USA
Kategória:Grafoví teoretici
Kategória:Matematici židovského pôvodu
Kategória:Absolventi Brooklyn College
Aritmetická funkcia

**Aritmetická funkcia** je v matematike reálna alebo komplexná funkcia, ktorej definičným oborom je množina prirodzených čísel. Teda ide o ľubovoľné zobrazenie f: \mathbb{N} \to \mathbb{C}.

Dôležité operácie definované na aritmetických funkciách sú súčet aritmetických funkcií definovaný ako
: (f + g)(n) = f(n) + g(n)\,
a tzv. Dirichletov súčin aritmetických funkcií (alebo tiež *Dirichletova konvolúcia*) definovaný ako
:(f*g)(n) = \sum_{d\,\mid \,n} f(d)g(n/d) .\,

## Iné projekty
Antonio Di Natale

**Antonio Di Natale** (* 13. október 1977, Neapol, Taliansko) je bývalý taliansky futbalista, ktorý hral za klub Serie A Udinese Calcio. Hrával na pozícii útočníka alebo útočného stredopoliara.

V sezóne 2009/2010 a 2010/2011 bol najlepším strelcom talianskej Serie A.

Reprezentoval Taliansko na Majstrovstvách Európy 2012 v Poľsku a na Ukrajine. V prvom zápase skupiny strelil gól na 1-0 proti Španielsku pri remíze 1-1.

## Referencie


## Iné projekty

## Externé odkazy
* Profil hráč na National-football-teams.com] 

Kategória:Talianski futbalisti
Kategória:Hráči Udinese Calcio
Kategória:Hráči Empoli FC
Kategória:Hráči AS Varese 1910
Kategória:Hráči Serie A
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Osobnosti z Neapola
Malostankovské vresovisko

**Malostankovské vresovisko** je prírodná pamiatka v správe štátnej ochrany prírody Biele Karpaty.

Leží v pohorí Považský Inovec v podcelku Vysoký Inovec, približne  juhovýchodne od obce Trenčianske Stankovce. Nachádza sa v katastrálnom území miestnej časti Malé Stankovce v okrese Trenčín v Trenčianskom kraji. Vyhlásená bola v roku 1987 na rozlohe , bez ochranného pásma. 

Predmetom ochrany je oligotrofné vresovisko s ohrozenými druhmi organizmov. Lokalita je cenná z hľadiska krajinnej ekológie, ochrany genofondu i využitia pre environmentálnu výchovu a vzdelávanie. Na území pamiatky platí 4. stupeň ochrany.

## Referencie

Kategória:Prírodné pamiatky v Trenčianskom kraji
Kategória:Považský Inovec
Kategória:Chránené územia v okrese Trenčín
Kategória:Trenčianske Stankovce
Wimbledon 2010

**[[Wimbledon (tenis)|Wimbledon]] 2010** je grandslamový tenisový turnaj, ktorý sa uskutočnil od 21. júna do 4. júla 2010 na otvorených dvorcoch s trávnatým povrchom.

## Finále
### Dvojhra mužov

** [[Rafael Nadal]]** vs.  Tomáš Berdych  6-3, 7-5, 6-4 	 

### Dvojhra žien

** [[Serena Williamsová]]** vs.  Vera Zvonariovová  6-3, 6-2 	

### Štvorhra mužov

** [[Jürgen Melzer]] /  [[Philipp Petzschner]]** vs.  Robert Lindstedt /  Horia Tecău  6-1, 7-5, 7-5

### Štvorhra žien

** [[Vania Kingová]] /  [[Jaroslava Švedovová]]** vs.  Jelena Vesninová /  Vera Zvonariovová  7-6(6), 6-2 	

### Zmiešaná štvorhra

** [[Leander Paes]] /  [[Cara Blacková]]** vs.  Wesley Moodie /  Lisa Raymondová  6-4, 7-6(5)


Kategória:Tenis v 2010
Kategória:Wimbledon (tenis)
Selecké kamenné more

**Selecké kamenné more** je prírodná pamiatka v pohorí Považský Inovec v podcelku Vysoký Inovec, približne  západne od vrcholu Inovca (). Je v správe Štátnej ochrany prírody Biele Karpaty.

Nachádza sa v katastrálnom území obce Selec v okrese Trenčín v Trenčianskom kraji. Vyhlásená bola v roku 1985 na rozlohe , bez ochranného pásma. Predmetom ochrany je: *kamenné more Považského Inovca, dôležité z vedeckovýskumného, náučného a kultúrno-výchovného hľadiska*. Na území pamiatky platí 5. stupeň ochrany.

Geologicky je kamenné more tvorené zvetranými blokmi kremencov lúžňanského súvrstvia.

## Referencie

Kategória:Prírodné pamiatky v Trenčianskom kraji
Kategória:Považský Inovec
Kategória:Chránené územia v okrese Trenčín
Kategória:Selec
Pseudoterasa Váhu

**Pseudoterasa Váhu** je prírodná pamiatka v pohorí Považský Inovec v podcelku Inovecké predhorie, v približne  oblúku medzi obcami Hrádok a Hôrka nad Váhom. Je v správe štátnej ochrany prírody Biele Karpaty.

Nachádza sa v katastrálnom území obcí Hrádok a Hôrka nad Váhom v okrese Nové Mesto nad Váhom v Trenčianskom kraji. Vyhlásená bola v roku 1983 na rozlohe , bez ochranného pásma. Na území pamiatky platí 4. stupeň ochrany.

Predmetom ochrany je: *Cenný geomorfologický útvar svedčiaci o vývoji údolia [[Váh]]u v [[Holocén|postglaciálnej]] dobe. Význam územia je vedeckovýskumný a krajinársky.*

## Referencie

## Pozri aj
* Obtočník Váhu

## Iné projekty

## Externé odkazy
* 
* Chránené územia, Štátna ochrana prírody Slovenskej republiky

Kategória:Prírodné pamiatky v Trenčianskom kraji
Kategória:Považský Inovec
Kategória:Hôrka nad Váhom
Kategória:Hrádok (okres Nové Mesto nad Váhom)
Kategória:Chránené územia v okrese Nové Mesto nad Váhom
Okšovské duby

**Okšovské duby** sú chránený areál v pohorí Považský Inovec v podcelku Nízky Inovec, približne  západne od obce Zlatníky.

Nachádza sa v katastrálnom území obce Zlatníky, okres Bánovce nad Bebravou v Trenčianskom kraji. Vyhlásená bola v roku 1984 na rozlohe , bez ochranného pásma.

Predmetom ochrany sú: *Jednotlivo i v skupine rastúce [[dub]]y, pozoruhodné vysokým vekom, mohutným vzrastom a estetickým vzhľadom na vedeckovýskumné, náučné a kultúrno-výchovné ciele*. Na území areálu platí 4. stupeň ochrany. 

## Galéria

oksovske_duby_001.jpg
oksovske_duby_003.jpg
oksovske_duby_004.jpg
oksovske_duby_005.jpg
oksovske_duby_006.jpg
oksovske_duby_007.jpg
oksovske_duby_009.jpg
oksovske_duby_012.jpg


## Referencie

## Iné projekty

Kategória:Chránené areály na Slovensku
Kategória:Považský Inovec
Kategória:Chránené územia v okrese Bánovce nad Bebravou
Kategória:Zlatníky
Vysoký Inovec

**Vysoký Inovec** je geomorfologický podcelok Považského Inovca, zaberajúci jeho severovýchodnú časť. Nachádza sa tu najvyšší vrch pohoria, Inovec (1041,6 m n. m.). 

## Vymedzenie
Na severe leží Trenčianska kotlina, podcelok Považského podolia, na severovýchode oddeľuje Jastrabské sedlo Trenčiansku vrchovinu, patriacu do Strážovských vrchov a východným smerom sa vlní Nitrianska pahorkatina, podcelok Podunajskej pahorkatiny. Na juhu pokračuje pohorie podcelkom Nízky Inovec a na západe Inoveckým predhorím.

## Chránené územia
Považský Inovec nie je plošne chráneným územím, no vo Vysokom Inovci sa nachádza prírodná rezervácia Čepúšky, Kulháň, Považský Inovec a Preliačina, prírodná pamiatka Malostankovské vresovisko, Selecké kamenné more a Svinica a chránený areál Okšovské duby.

## Turizmus
Z Jastrabského sedla vedie  červeno značený chodník na hlavný hrebeň pohoria. Prechádza Inovcom a Panskou javorinou do sedla pod Skalinami, kde pokračuje už Nízkym Inovcom na Marhát. Na hlavnú magistrálu sa pripájajú trasy z okolitých obcí. Turisticky atraktívne sú najmä oba spomínané vrcholy, na ktorých sú rozhľadne. Na severnom úpätí Inovca je postavená turistická chata.

## Referencie

Kategória:Považský Inovec
Kategória:Geomorfologické podcelky na Slovensku
Mužská štvorhra na Wimbledone 2010

**Mužská štvorhra na Wimbledone 2010** sa hrala ako súčasť Wimbledonu 2010 od 21. júna do 4. júla. Súťaže sa zúčastnilo 64 párov, z toho 16 nasadených. 

## Nasadenie
*Nižšie je zoznam nasadených hráčov. V zátvorkách je kolo, v ktorom vypadli.*

## Výsledky
### Finálová fáza

### Horná polovica
#### Sekcia 1

#### Sekcia 2

### Dolná polovica
#### Sekcia 3

#### Sekcia 4

## Externé odkazy
* Pavúk štvorhry mužov 

Kategória:Wimbledon 2010
Selecká kotlina

**Selecká kotlina** je vnútrohorská brázda a geomorfologická časť podcelku Inovecké predhorie v pohorí Považský Inovec. Vrcholí strmo stúpajúcim Hradiskom ().

## Vymedzenie
Selecká kotlina zaberá severovýchodný okraj podcelku Inovecké predhorie, ktorý pokračuje západným smerom. Juhovýchodným a východným smerom leží podcelok Vysoký Inovec a severným smerom sa krajina otvára do Trenčianskej kotliny, podcelku Považského podolia. Kotlinou preteká Selecký potok a jeho prítoky.

## Chránené územia
Kotlina je odlesnená, predstavuje typ krajiny s kultúrnou lesostepu a vidieckou sídelnou štruktúrou. V severnej časti sa nachádza prírodná pamiatka Selecký potok.

## Turizmus
Južnou časťou obce Selec, jediného sídla v kotline, vedie  zeleno značený chodník z Beckova do sedla pod Inovcom a tvorí tak vhodnú trasu na dominantu Považského Inovca.

## Referencie

## Pozri aj
* Selec
* Selecký potok

Kategória:Kotliny na Slovensku
Kategória:Považský Inovec
Kategória:Geomorfologické časti na Slovensku
Kresťanský anarchizmus

**Kresťanský anarchizmus** je druh anarchizmu, založený Levom Nikolajevičom Tolstým v diele *Царство Божие внутри вас* (1894). 

Tolstoj udržoval korešpodenciu s anarchistami Proudhonom a Kropotkinom, nenávidel štát a všetky formy vlády, súkromné vlastníctvo považoval za zločin a peniaze za jeden z najsilnejších nástrojov štátu. Avšak od väčšiny anarchistov sa líšil tým, že bol hlboko založeným kresťanom, a jeho anarchistické myslenie vyplývalo práve z tohto kresťanstva. Cirkev bola podľa neho „klamstvo, krutosť a podvody“, kvôli čomu z nej bol exkomunikovaný.

Jeden z členov Medzinárodného revolučného robotníckeho kongresu v roku 1900 o Tolstojovi povedal, že „Tolstoj je určite skvelý kresťan, veľký spisovateľ, veľký mysliteľ, ale v žiadnom prípade nie je komunistický či revolučný anarchista". No Tolstoj sa nikdy tak ani neprezentoval.

## Literatúra
* FABER, Claude. *Anarchizmus – Příběh revolty*, Nakladatelství Levné knihy, 2006

Kategória:Anarchizmus
Kategória:Kresťanstvo
Emily Donelsonová

**Emily Tennessee Donelsonová** (* 1. jún 1807, Donelson, Tennessee - † 19. december 1836) bola neter 7. prezidenta USA Andrewa Jacksona a v rokoch 1829 - 1834 vykonávala funkciu prvej dámy USA, lebo Jackson bol od roku 1828 vdovec. Jeho žena Rachel Donelsonová zomrela medzi manželovým zvolením a menovaním do úradu. V roku 1834 Emily Donelsonovú nahradila Jacksonova nevesta Sarah Yorke Jacksonová.

Kategória:Prvé dámy USA
Kategória:Osobnosti z Tennessee
Kategória:Úmrtia na tuberkulózu
Atari Falcon

náhľad|Multimediálny Atari Falcon030

**Atari Falcon** bol posledným počítačovým produktom firmy Atari, ktorý je rovnako známy pod presnejším označením *Atari Falcon030 Computer System*. Počítač bol založený na vtedy veľmi výkonnom hlavnom procesore Motorola 68030 a kvalitnom DSP procesore Motorola 56001, čo bola relatívne bežná kombinácia u skutočne vyspelých multimediálnych počítačov typu NeXTstation, SGI Indigo a Macintosh.

Atari Falcon bol oficiálne predstavený 23. augusta 1991 v Nemecku, ale na trh sa reálne dostal až za sedem mesiacov. Jeho hlavnou smolou bolo, že sa materská firma počas roku 1993 rozhodla reorganizovať a plne špecializovať na vypustenie a podporu revolučnej 64-bitovej konzoly Atari Jaguar.
 
Atari Falcon030 však mal toľko silných schopností pri práci so zvukom a videom, že bol vo svojom zlatom období (1992–1993) celom nedostižným multimediálnym strojom.

## Špecifikácie - Falcon030
* Hlavný procesor: Motorola 68030 / 16 MHz s 256 byte cache
* Pomocný DSP procesor: Motorola 56001 / 32 MHz
* Pamäť: 1 MB až 14 MB RAM, 512 KB ROM
* IDE - interný 2.5"
* SCSI II - externý
* Grafika: 21 základných grafických režimov
** Minimálne grafické rozlíšenie: 320 x 200 bodov
** Maximálne grafické rozlíšenie: 1280 x 960 bodov
** Podpora farieb: 18-bitový True Color (262 144 farieb)
** Plná podpora všetkých starých ST rozlíšení
* Audio: 16-bitové s plnou podporou DSP
** 8 plne 16-bitových audio DMA kanálov / až 50 kHz
** Špeciálny zvukový SDMA / DMA koprocesor
** Zvukový čip Yamaha 2149 / 3 kanály (kvôli ST kompatibilite)
* Operačné systémy: GEM + TOS a UNIX

## Pozri aj
* Atari

## Zdroj
* 

## Externé odkazy
* Atari Klub Košice
*Atari Museum 
* Technická špecifikácia Machine-room.org  

Kategória:Osobné počítače
Kategória:Atari
Édouard Goursat

**Édouard Jean-Baptiste Goursat** (* 21. máj 1858, Lanzac, Lot, Francúzsko - † 25. november 1936, Paríž, Francúzsko) bol francúzsky matematik. Zaoberal sa predovšetkým matematickou analýzou, najmä komplexnou analýzou, parciálnymi diferenciálnymi rovnicami a hypergeometrickými radmi. 

Kategória:Francúzski matematici
Kategória:Členovia Francúzskej akadémie vied
Kategória:Absolventi École Normale Supérieure
Regulárna gramatika

**Regulárna gramatika** je v teórii formálnych jazykov bezkontextová gramatika taká, že pravá strana každého prepisovacieho pravidla obsahuje najviac jeden neterminálny symbol, ktorý navyše musí byť na konci pravej strany pravidla.

## Definícia

Formálne sa regulárna gramatika definuje ako štvorica G = (N,T,P,\sigma),\, kde *N* je množina neterminálnych symbolov, *T* je množina terminálnych symbolov, P \subseteq N \times T^{\ast}(N \cup \{\varepsilon\})  je množina prepisovacích pravidiel a \sigma \in N\, je počiatočný neterminál.

Krok odvodenia a jazyk akceptovaný regulárnou gramatikou sa definujú rovnako, ako pri bezkontextových gramatikách alebo frázových gramatikách. Krok odvodenia je binárna relácia \Rightarrow_G na (N \cup T)^{\ast} definovaná nasledovne:

: x \Rightarrow_G y \iff \exists w_1, w_2  \in (N \cup T)^{\ast} \exists (u \to v) \in P: x = w_1 u w_2\ \land\ y = w_1 v w_2.

Keďže má regulárna gramatika oproti frázovým gramatikám obmedzený tvar prepisovacích pravidiel, je možné predchádzajúcu definíciu prepísať ako:

: x \Rightarrow_G y \iff \exists w \in T^{\ast} \exists (\xi \to v) \in P: x = w\xi\ \land\ y = wv.

Jazyk akceptovaný regulárnou gramatikou sa definuje nasledovne:

: L(G) = \{w \in T^{\ast}\ |\ \sigma \Rightarrow^{\ast} w\}.
 
## Sila

Jazyk, pre ktorý existuje regulárna gramatika, ktorá ho generuje, sa nazýva regulárny jazyk. Trieda jazykov generovaných regulárnymi gramatikami (teda trieda regulárnych jazykov) sa rovná triede jazykov akceptovaných konečnými automatmi. Regulárne gramatiky a konečné automaty sú teda z hľadiska popisnej sily ekvivalentné.

Kategória:Formálne jazyky
Nigrita

**Nigrita** (gr. Νιγρίτα) je mesto v Grécku v kraji Makedónia, leží blízko polostrova Chalkidiki, pri meste Serres žije tu 10 000 obyvateľov.

## Dejiny
Mesto bolo založené v neskorobyzantskom období, usadili sa tu obyvatelia z okolitých území. Najväčší význam dosiahlo v tureckom období, kedy bolo dôležitým centrom gréckeho obchodu. Nigrita a jej okolie bolo známe po turecky ako Köcök Yunan (Malé Grécko), pretože obyvatelia mesta boli prevažne Gréci, severne od Nigrity žili Bulhari. Nigrita bola v roku 1912 pričlenená ku Grécku, známym miestnym bojovníkom proti Turkom bol kapitán Jaklis. Bulharská menšina sa vysťahovala do Bulharska, po roku 1923 sa tu usadili aj Maloázijskí Gréci.
Dnes je Nigrita známa svojim tradičným karnevalom, ktorého pôvod siaha do starovekých osláv na počesť boha Dionýza.

Kategória:Mestá v Grécku
Inovecké predhorie

**Inovecké predhorie** je geomorfologický podcelok Považského Inovca, zaberajúci jeho západnú časť. Najvyšší vrch podcelku je Ostrý vŕšok (571 m n. m.). 

## Vymedzenie
Podcelok zaberá celý západný okraj pohoria, od Trenčína po Hlohovec. Na severe susedí s Trenčianskou kotlinou, podcelkom Považského podolia, západný okraj lemuje po celej dĺžke Dolnovážska niva a na juhu nadväzuje Nitrianska pahorkatina, oba podcelky Podunajskej pahorkatiny. Východným smerom pokračuje Považský Inovec podcelkami Krahulčie vrchy, Nízky Inovec a Vysoký Inovec. V severovýchodnej časti je situovaná jediná geomorfologická časť celého pohoria, Selecká kotlina.

## Chránené územia
V tejto časti Považského Inovca sa nachádza prírodná rezervácia Sychrov, Beckovské Skalice a Sedliská, prírodná pamiatka Selecký potok, Skalka pri Beckove, Pseudoterasa Váhu a Veľký jarok.

## Turizmus
Z Hlohovca vedie severným smerom na Marhát  červeno značený chodník, na ktorý sa napájajú viaceré trasy z okrajových lokalít. Spájajú atraktívne miesta a prepájajú chodníky s hlavnou magistrálou, vedúcou cez Inovec a Panskú javorinu. Takmer všetky chránené územia ležia na západnom okraji podcelku, no turisticky atraktívne sú i mnohé archeologické náleziská, ktorými táto oblasť disponuje (napr. Čertova pec či veľkomoravské hradisko Kostolec.

## Referencie

Kategória:Považský Inovec
Kategória:Geomorfologické podcelky na Slovensku
Nízky Inovec

**Nízky Inovec** je geomorfologický podcelok Považského Inovca, zaberajúci jeho strednú časť. Najvyšší vrch podcelku je Bezovec (742,8 m n. m.). 

## Vymedzenie
Podcelok je z veľkej časti obklopený vlastným pohorím; na severe nadväzuje Vysoký Inovec, západným smerom leží Inovecké predhorie a južným smerom pokračujú Krahulčie vrchy. Východným smerom krajina pozvoľna prechádza do Nitrianskej pahorkatiny, ktorá je podcelkom Podunajskej pahorkatiny.

## Chránené územia
V tejto časti Považského Inovca sa nachádza národná prírodná rezervácia Javorníček, prírodná rezervácia Holé brehy, Švibov, Dubový vŕšok a Kňaží vrch, prírodná pamiatka Mokvavý prameň a chránený areál Záhrada.

## Turizmus
Z Jastrabského sedla vedie  červeno značený chodník cez Inovec, Panskú javorinu a sedlo pod Skalinami, odkiaľ pokračuje Nízkym Inovcom cez stredisko *Bezovec* a sedlo pod Kostolným vrchom na Marhát. Táto časť pohoria disponuje viacerými turistickými chodníkmi, ktoré prepájajú zaujímavé lokality, medzi inými aj Tematínsky a Topoľčiansky hrad.

## Referencie

Kategória:Považský Inovec
Kategória:Geomorfologické podcelky na Slovensku
Univerzita pre moderné Slovensko

**Univerzita pre moderné Slovensko** (UPMS) je názov projektu, ktorého odborným garantom je Ivan Mikloš a jeho cieľom je prístupnou formou sprostredkovať základné ekonomické znalosti širokej verejnosti. Študovať na UPMS môže každý, bez rozdielu veku, či reálne dosiahnutého vzdelania.

Projekt si počas svojho krátkeho fungovania získal už viac ako 3000 priaznivcov. UPMS vznikla v apríli 2010, kedy bol odštartovaný prvý trimester štúdia. 

Štúdium na Univerzita pre moderné Slovensko - zrozumiteľnou a nenáročnou formou, šíriť ekonomické znalosti medzi širokou verejnosťou.

## Referencie


## Externé odkazy
Web projektu

Kategória:Vzdelávanie na Slovensku
Pazin

**Pazin** (, , ) je mesto v Chorvátsku na polostrove Istria na západe krajiny. Leží v strede polostrova a od roku 1991 je administratívnym centrom Istrijskej župy. V roku 2001 tu žilo 9 227 obyvateľov.

## Významné miesta
Veľmi známa je tiež Pazinská jama, prvýkrát preskúmaná v roku 1896 a dnes patrí k hojne navštevovaným miestam pre turistov v celej Istrii. Sú tu priamo ukážkové krasové útvary.

## Referencie

## Iné projekty

## Zdroj

Kategória:Mestá v Chorvátsku
Kategória:Sídla v Istrijskej župe
Alexandr Ivanovič Lazutkin

**Alexandr Ivanovič Lazutkin** (; * 30. október 1957, Moskva) bol od mája 1992 kozmonaut, člen oddielu kozmonautov RKK Energija. Prvýkrát a naposledy vzlietol do vesmíru vo februári 1997 ako palubný inžinier 23. základnej expedície na stanicu Mir, na obežnej dráhe strávil šesť mesiacov.

## Život
### Mladosť
Narodil sa v Moskve. Po strednej škole bol prijatý na Moskovský letecký inštitút (MAI), ktorý absolvoval v roku 1981, v odbore mechanické vybavenie lietadiel. Do roku 1984 zostal v MAI, potom nastúpil v RKK Energija, kde sa zaoberal prípravou posádok pripravovanej stanice Mir.

### Kozmonaut
Požiadal o vstup do oddielu kozmonautov NPO Energija, v septembri 1989 získal súhlas Hlavná lekárskej komisie na prípravu. Štátna medzirezortná komisia ho odporučila na zaradenie medzi kozmonautov až 3. marca 1992. Potom bol 13. mája 1992 v Energii menovaný členom oddielu kozmonautov ako kandidát na kozmonauta. Po dvojročnom všeobecnom kozmickom výcviku v Stredisku prípravy kozmonautov J. A. Gagarina v Hviezdnom mestečku získal 25. februára 1994 kvalifikáciu "skúšobný kozmonaut".

Od apríla 1995 pôsobil ako palubný inžinier záložnej posádky 21. základnej expedície na Mir, pripravoval sa spoločne s veliteľom Vasilijom Ciblijevom a od júna 1995 aj Johnom Blahom. Od štartu 21. expedície vo februári 1996 postúpila posádka Ciblijev, Lazutkin na miesto hlavnej posádky 23. základnej expedície, od apríla 1996 trénovali spolu s Reinholdom Ewaldom, od augusta aj Jerrym Linengerom.

Do vesmíru Ciblijev, Lazutkin a Ewald odštartovali z Bajkonuru 10. februára 1997 na palube Sojuzu TM-25. Na Mire vystriedali Valerija Korzuna a Alexandra Kaleriho a strávili na stanici šesť mesiacov s americkými kozmonautmi Jerrym Linengerom a od mája 1997 Michaelom Foaleom. Najdramatickejšia udalosť letu bola zrážka zásobovacej lode Progress M-34 s Mirom, pri ktorej bol poškodený modul Spektrum, potom neobývateľný. Na Zem sa Ciblijev a Lazutkin vrátili 14. augusta 1997 po 184 dňoch 22 hodinách 8 minútach letu.

V marci 2002 bol zaradený do záložnej posádky 4. návštevnej expedície na Medzinárodnú vesmírnu stanicu (ISS), expedícia úspešne vzlietla v októbri 2002.

V decembri 2003 bol určený za palubného inžiniera záložnej posádky Expedície 12 a hlavnej posádky Expedície 14 na ISS, kolegami v posádke boli Jeffrey Williams a Clayton Anderson (skoro odpadol kvôli zúženiu posádok na dvoch členov). V auguste 2005 bol vyradený z prípravy zo zdravotných dôvodov a v novembri 2007 stratil status kozmonauta. Z RKK Energija odišiel vo februári 2010 z postu zástupcu veliteľa oddielu kozmonautov. Od februára 2010 je zástupcom riaditeľa Pamätného múzea kozmonautiky (). Alexandr Lazutkin je ženatý, má dve dcéry. 

## Referencie


## Iné projekty

## Zdroj

Kategória:Ruskí kozmonauti
Michael Smith (astronaut)

**Michael John Smith** (* 30. apríl 1945, Beaufort, Severná Karolína, USA –  † 28. január 1986, nad Floridou) bol armádny letec a americký astronaut, ktorý tragicky zahynul pri havárii raketoplánu Challenger.

## Životopis
Vyštudoval vojenskú námornú akadémiu United States Naval Academy a na rovnakej škole v roku 1967 absolvoval aj postgraduálne štúdium (Naval Postgraduate School). Potom nastúpil na Námorná univerzitnú školu. Roku 1969 absolvoval letecký výcvik. Slúžil ako inštruktor, skúšobný pilot a pilot útočných lietadiel, lietal aj nad Vietnamom. Vo svojich 35 rokoch sa dostal 7. júla 1980 k výcvikovej jednotke astronautov NASA a v tej dobe mal nalietaných 4300 hodín.

## Let do vesmíru
thumb|left|Explózia raketoplánu Challenger STS-51-L

Ako pilot sa koncom januára 1986 zúčastnil misie STS-51-L raketoplánu Challenger. Spolu s ostatnými členmi posádky (Francis Scobee, Judith Resniková, Ellison Onizuka, Ronald McNair, Gregory Jarvis a Sharon McAuliffeová) zahynul pri výbuchu raketoplánu 73 sekúnd po štarte.

Kapitán letectva Michael Smith posmrtne dostal medailu purpurového srdca ().

## Zdroje

## Externé odkazy

* Smith na Space40
*  Popis havárie
* Smith na MEK

Kategória:Kozmonauti USA
Kategória:Kozmonauti, ktorí neleteli do vesmíru
Kategória:Obete kozmických katastrof
Kategória:Osobnosti zo Severnej Karolíny
Buzet

**Buzet** (, ) je mesto v Chorvátsku na polostrove Istria. V roku 2001 tu žilo 6 059 obyvateľov (2001), z toho takmer 85 % Chorvátov, 0,8 % Talianov, 0,5 % Srbov a približne 14 % ostatných národností.

## Referencie

## Iné projekty

Kategória:Mestá v Chorvátsku
Kategória:Sídla v Istrijskej župe
Behringer

**BEHRINGER Spezielle Studiotechnik GmbH** je nemecká firma, ktorá sa zaoberá vývojom a výrobou audiotechniky. Vznikla v roku 1989 a vďaka masívnej (a teda lacnej) sériovej výrobe sa skoro dostala do vedenia v predaji relatívne lacnej audiotechniky. 

## Externé odkazy
* Firemná stránka Behringer

Kategória:Výrobcovia audiotechniky
Gregory Jarvis

**Gregory Bruce Jarvis** (24. august 1944, Detroit, Michigan, USA - 28. január 1986, Cape Canaveral, Florida) bol americký astronaut, ktorý zahynul pri tragédii raketoplánu Challenger v roku 1986.

## Život
V roku 1967 vyštudoval elektrotechniku na univerzite v Buffale (University at Buffalo, The State University of New York), ďalšie vzdelanie získal na Northeastern University (Boston) v roku 1969. Potom lietal ako pilot a kapitán u spoločnosti Air France. Odtiaľ sa vrátil do vlasti, kde nastúpil k leteckej spoločnosti Hughes. Oženil sa s Marcia C. Jarboe, ktorá prevzala jeho priezvisko - Jarvisová. Mali spolu dieťa, chlapca Richarda. V NASA bol od mája 1984, teda len dva roky až do svojej tragickej smrti vo svojich 41 rokoch.

## Let do vesmíru
Bol vymenovaný do misie STS-51-L, ktorá skončila 73 sekúnd po štarte z Mysu Canaveral na Floride haváriou raketoplánu Chelleger. Celá posádka v zložení Francis Scobee, Michael Smith, Judith Resniková, Ellison Onizuka, Ronald McNair, Gregory Jarvis a Sharon McAuliffeová zahynula. Jarvis tu mal pôsobiť ako špecialista.

* STS-51-L Challenger - štart i zánik 28. januára 1986

## Zdroje

## Pozri aj

* Havária raketoplánu Challenger

## Externé odkazy
*  Gregory Jarvis na SPACE 40 
* Oficiální životopis na nasa.gov   

Kategória:Kozmonauti USA
Kategória:Kozmonauti, ktorí neleteli do vesmíru
Kategória:Obete kozmických katastrof
Kategória:Osobnosti z Detroitu
John Casper

**John Howard Casper** (* 9. júl 1943, Greenville, Severná Karolína, USA) je americký vojenský pilot a astronaut, ktorý absolvoval štyri lety raketoplánom v období rokov 1990-1996. Bol 227. astronautom vo vesmíre, kde strávil 34 dní.

## Životopis
V roku 1966 vyštudoval vojenskú akadémiu a o rok neskôr ukončil vzdelanie v odbore astronautiky na Purdueovej univerzite. Ako vojenský pilot sa zúčastnil vojny vo Vietname. Nalietal 7000 hodín. Potom absolvoval školu testovacích pilotov a pokračoval v lietaní. V NASA bol od 23. mája 1984 a o šesť rokov neskôr letel do vesmíru.

## Lety do vesmíru
Po prvýkrát letel vo februári 1990 na palube raketoplánu Atlantis. Štart bol ako zvyčajne na kozmodróme Cape Canaveral Air Force Station (USA, štát Florida). Štvordňovej misie STS-36 (podľa COSPAR katalogizovaná 1990-019A) na obežnej dráhe Zeme sa zúčastnila táto pätica astronautov, napospol občanov USA: John Creighton, Richard Mullane, David Hilmers, Pierre Thuot a nováčik John Casper, ktorý tu bol ako pilot. Počas letu vypustili špionážnu vojenskú družicu, ktorá sa po mesiaci letu rozpadla na šesť častí. Pristáli na základni Edwards v Kalifornii - (Mohavská púšť).

Za tri roky letel do vesmíru druhýkrát v raketopláne Endeavour na misiu STS-54 (COSPAR 1993-003A), tentoraz už ako veliteľ misie. Spolu s ním na palube boli: Daniel McMonagle, Mario Runce, Gregory Harbaugh a jedna žena - Susan Helmsová. Všetci Američania. Let trval 6 dní a počas neho vypustili na orbitu Zeme spojovaciu družicu TDRS-F. Pristáli tam kde štartovali, na myse Canaveral.

Tretí let absolvoval v raketopláne Columbia v marci 1994. Pätnásťdennej misie STS-62 (COSPAR 1994-015A) sa spolu s ním, veliteľom lode vo vojenskej hodnosti plukovníka, zúčastnila táto pätica skúsených astronautov Andrew Allen, Pierre Thuot, Charles Gemar a Marsha Iwinsová. Raketoplán pristál na Floride.

Štvrtým letom bola misia STS-77 (COSPAR 1996-032A) s raketoplánom Atlantis v septembri 1996. Velil šesťčlennej medzinárodnej posádke v zložení: Curtis Brown, Andrew Thomas, Daniel Bursch, Mario Runce a Marc Garneau. Počas letu vypustili a neskôr zase zachytili družicu Spartan 207 IAE. Štart aj pristátie boli opäť na Floride.

Jeho lety v skratke:
* STS-36 Atlantis štart 28. február 1990, pristátie 9. marec 1990
* STS-54 Endeavour štart 13. január 1993, pristátie 19. január 1993
* STS-62 Columbia štart 4. marec 1994, pristátie 18. marec 1994
* STS-77 Endeavour, štart 19. máj 1996, pristátie 29. máj 1996

## Externé odkazy

* Osobná stránka na webe MEK 
* Na webe Space40 
* Misia STS-36 na webe MEK 
* Na webe NASA 

## Zdroj

Kategória:Kozmonauti USA
Kategória:Osobnosti zo Severnej Karolíny
Panská javorina

**Panská javorina** () je vrch v Považskom Inovci. Leží nad obcou Podhradie, približne  západne od Bánoviec nad Bebravou. V roku 2010 bola na vrchole vybudovaná 16 m vysoká drevená rozhľadňa.

## Poloha
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na rozhraní Trenčianskeho a Nitrianskeho kraja, a okresov Bánovce nad Bebravou a Topoľčany. Vrch zasahuje na katastrálne územie obcí Podhradie a Zlatníky. Nachádza sa severne od Novej Lehoty, z ktorej je prístup po červenej značke.

## Opis
Panská javorina je súčasťou hlavného hrebeňa a patrí k výrazným vrcholom južnej časti Vysokého Inovca. Východné a sčasti severné svahy sú čiastočne odlesnené a slúžia ako pasienky. Bočné svahy pokryté lesmi tvoria poľovnícke revíry vysokej a diviačej zveri.  V sedle na západnom úbočí je dôležitá križovatka turistických trás, ktorou prechádza hlavná hrebeňová magistrála. Západným smerom susedí vrch Prieľačina (), severne Ostrý vrch (), východne Kamenná () a južne Bezovec (). Severnú a východnú časť masívu odvodňujú prítoky Chotiny, južnú jej prítok Železnica, smerujúce do rieky Nitry, zo západných svahov voda odteká Hôrčanským potokom do Váhu. Najbližšími sídlami sú východným smerom situované Zlatníky a Nemečky, južne ležiaca Nová Lehota a Podhradie a západne položené Kočovce a Kálnica. 

### Výhľady
Vďaka rozhľadni, nadmorskej výške, polohe vrchu a rozsiahlym horským lúkam s nízkou vegetáciou ponúka Panská javorina zaujímavé výhľady. Viditeľné sú okolité vrchy pohoria i okolité kotliny a pahorkatiny, no pri vhodných podmienkach tiež Strážovské vrchy, Vtáčnik, Pohronský Inovec, Tribeč, Malé a Biele Karpaty.

## Prístup
Vrchol je dostupný po turistickej trase 2419, 5130 a 8154.

* po  značke: 
** od východu z Prašíc cez rázcestie *Kulháň* priamo na vrchol
** od severozápadu z Kálnice cez rázc. Pod Ostrým vrchom
* po  značke od Duchonky cez Dolné Zľavy na vrchol
* po  značke z Podhradia cez rázcestie *Jamka*
* po  značke po hrebeni cez *sedlo pod Panskou javorinou*:
** od severu z Inovca cez rázc. Pod Ostrým vrchom
** od juhu z Novej Lehoty cez Sedlo pod Skalinami

## Referencie

## Pozri aj
* Vysoký Inovec
* Zoznam vrcholov v Považskom Inovci

## Externé odkazy
* Poloha na turistickej mape

Kategória:Turistická značkovaná trasa číslo 2419
Kategória:Vrchy v Považskom Inovci
Kategória:Rozhľadne na Slovensku
Kategória:Vrchy v okrese Topoľčany
Kategória:Vrchy v okrese Bánovce nad Bebravou
Kategória:Vrchy pod 1000 metrov na Slovensku
Kategória:Podhradie (okres Topoľčany)
Kategória:Zlatníky
Kategória:Turistická značkovaná trasa číslo 8154
Kategória:Turistická značkovaná trasa číslo 5130